OŠ Lijepa naša iz Tuhlja domaćin je 24. državnog natjecanja iz hrvatskog jezika. Otvorenje natjecanja održano je u ponedjeljak, 06. svibnja 2019. godine u Termama Tuhelj, dok će se samo natjecanje odvijati u utorak, 7. svibnja, dok će objava rezultata, s podjelama zahvalnica i priznanja biti održana u srijedu, 08. svibnja 2019. godine. Na natjecanju sudjeluje 155 učenica i učenika iz osnovnih i srednjih škola, na kojem sudjeluje i četvero učenika iz Gimnazije A.G. Matoš iz Zaboka. Sudionike državnog natjecanja na otvorenju je pozdravila zamjenica župana Krapinsko – zagorske županije Jasna Petek te načelnik Općine Tuhelj Mladen Hercigonja.